Komission kertomus euroopan parlamentille ja neuvostolle - Varojärjestelmä nro 9/2002 ja nro 10/2002 /* SEK/2002/1244 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE - Varojärjestelmä nro 9/2002 ja nro 10/2002 SISÄLLYSLUETTELO 1. KUUKAUSITTAISTEN MENOJEN KOKONAISKEHITYS 1.1. Alaotsake 1a: YMP 1.2. Alaotsake 1b: Maaseudun kehittäminen 2. MÄÄRÄRAHOJEN ALUSTAVA KÄYTTÖ 3. SELVITYSOSA 3.1. Määrärahojen täytäntöönpano lokakuussa 2002 3.2. Valuuttoihin vaikuttavat tekijät 3.3. Markkinoihin vaikuttavat tekijät 4. PÄÄTELMÄT 1. KUUKAUSITTAISTEN MENOJEN KOKONAISKEHITYS Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tilanne vastaa jäsenvaltioissa 16. lokakuuta 2001-31. elokuuta 2002 toteutuneita menoja. 1.1. Alaotsake 1a: YMP >TAULUKON PAIKKA> 1.2. Alaotsake 1b: Maaseudun kehittäminen >TAULUKON PAIKKA> 2. MÄÄRÄRAHOJEN ALUSTAVA KÄYTTÖ >TAULUKON PAIKKA> >TAULUKON PAIKKA> 3. SELVITYSOSA 3.1. Määrärahojen täytäntöönpano lokakuussa 2002 Talousarvion määrärahojen täytäntöönpano rahoitusnäkymien otsakkeen 1 osalta lokakuussa 2002 (jäsenvaltioiden menot 16. lokakuuta 2001-31. elokuuta 2002) on 37 758,9 miljoonaa euroa eli 85,3 prosenttia määrärahoista. Menot ovat: - 2 182,4 miljoonaa euroa indikaattorin alapuolella alaotsakkeessa 1a (EMOTR:n tukiosaston tavanomaiset menot ja eläinlääkintämenot) ja - 43,3 miljoonaa euroa indikaattorin alapuolella alaotsakkeessa 1b (maaseudun kehittäminen). 3.2. Valuuttoihin vaikuttavat tekijät Dollarin pariteetti euroon nähden Edellä olevassa 3.1 kohdassa mainituissa menoissa on otettu huomioon euron ja dollarin välinen kurssikehitys. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2002 maatalousbudjetin oikaisukirjelmää laadittaessa perustana oli vuoden 2001 heinä-syyskuun keskimääräinen dollarin pariteetti eli 1 EUR = 0,89 $. Dollarin keskikurssi 1. elokuuta 2001-30. kesäkuuta 2002 oli 1 EUR = $ 0,90 eli hieman vuoden 2002 budjetin laatimisessa käytettyä kurssia korkeammalla. 3.3. Markkinoihin vaikuttavat tekijät Alaotsake 1a Talousarvion täytäntöönpano oli alaotsakkeen 1a osalta yleisesti ottaen indikaattorin alapuolella, ja tämä koski kaikkia kolmea tärkeintä menoryhmää. Erityisesti: - kasvituotteiden kohdalla alikäyttö johtui pääasiassa puuvilla-, hedelmä- ja vihannes- sekä viinialan alikäytöstä, - eläintuotteiden kohdalla alikäyttö johtui enimmäkseen naudanliha-alan sekä lampaan- ja vuohenliha-alan alikäytöstä, ja - liitännäismenojen kohdalla alikäyttö johtui pääasiassa eläinlääkintä- ja kasvinsuojelutoimenpiteiden alikäytöstä sekä maatalouden valuuttatoimenpiteistä. Ero on yleisellä tasolla -2 182,4 miljoonaa euroa, joka vastaa -5,4 prosenttia talousarvion määrärahoista. Se on joidenkin yksittäisten lukujen kohdalla kuitenkin suurempi ja edellyttää näin ollen seuraavia selvityksiä: Luku B1-10: Peltokasvit // Ero: -34 milj. euroa ( -0,2 %) // (menot: 17 654 milj. euroa) (indikaattori: 17 688 milj. euroa) Vaikka talousarvio näyttää 31. elokuuta hienoista alittumista indikaattorin tasoon verrattuna, tilanne muuttuu täysin vuoden loppuun mennessä, jolloin tämä talousarvioluku ylittyy huomattavasti. Syynä tilanteen muuttumiseen ovat komission elokuun lopussa ja varhain syyskuun alussa tekemät päätökset aikaistaa peltokasvien suorien tukien maksu (markkinointivuosi 2002/2003) tietyillä Saksan ja Italian alueilla tälle varainhoitovuodelle. Näiden päätösten odotetaan aiheuttavan noin 891 miljoonan euron lisäkustannukset, jotka luonnollisesti vähennetään varainhoitovuoden 2003 alustavan talousarvioesityksen oikaisukirjelmän vastaavista määristä. Luku B1-14: Kuitukasvit ja silkkiäistoukat // Ero: -242 milj. Euroa ( -25,4 %) // (menot: 702 milj. euroa) (indikaattori: 944 milj. euroa) Alikäytön odotetaan olevan väliaikaista, sillä komission päätös puuvillan tosiasiallisesta tuotantotasosta Kreikassa tehtiin heinäkuun loppupuolella. Tämän päätöksen odotetaan johtavan noin 130 miljoonan euron yleiseen säästöön tässä talousarvion luvussa. Luku B1-15: Hedelmät ja vihannekset // Ero: -96 milj. Euroa ( -5,8 %) // (menot: 1 376 milj. euroa) (indikaattori: 1 472 milj. euroa) Komissio ennakoi, että tämä luku alittuu varainhoitovuoden loppuun mennessä. Alikäyttö johtuu tuoreista hedelmistä ja vihanneksista. Maksettavat korvaukset ovat ennen kaikkea pienempiä, sillä markkinoilta poistetaan aiempaa vähemmän hedelmiä ja vihanneksia, ja banaanien tasaustukea maksetaan vähemmän, koska tasaustukea saavien banaanien määrä on laskenut ja tukitaso on aiempaa alhaisempi. Komissio arvioi, että tässä talousarvion luvussa on odotettavissa vuoden loppuun mennessä noin 60 miljoonan euron säästöt. Luku B1-16: Viini // Ero: -117 milj. euroa ( -8,5 %) // (menot: 1 181 milj. euroa) (indikaattori: 1 298 milj. euroa) Tämä alikäyttö (31. elokuuta) johtuu pääasiassa hyväksyttyjen eri tislaustapojen viivästyneestä toimeenpanosta asianomaisissa jäsenvaltioissa. Olettaen, että tilanne paranee tislausviivästysten osalta, komissio arvioi, että tässä talousarvion luvussa saadaan vuoden loppuun mennessä noin 50 miljoonan euron säästöt. Luku B1-20: Maito ja maitotuotteet // Ero: +116 milj. Euroa ( + 6,1 %) // (menot: 1 830 milj. euroa) (indikaattori: 1 714 milj. euroa) Tämän luvun arvioidaan ylittyvän varainhoitovuoden lopussa. Ylikäyttö johtuu pääosin voin ja rasvattoman maitojauheen julkisen varastoinnin kasvusta näiden tuotteiden markkinatilanteen huononnuttua sekä maitotuotteiden maailmanhintojen nousun aiheuttamasta vientituen kasvusta. Komissio arvioi, että tässä talousarvion luvussa on odotettavissa vuoden loppuun mennessä noin 400 miljoonan euron ylitys. Luku B1-21: Naudanliha // Ero: -911 milj. Euroa ( -11,3 %) // (menot: 6 857 milj. euroa) (indikaattori: 7 768 milj. euroa) Komissio odottaa tämän talousarvion luvun alittuvan huomattavasti vuoden loppuun mennessä. Alikäyttö johtuu erityisesti naudanliha-alan interventiosta. Naudanlihaa on otettu interventioon huomattavasti vähemmän kuin talousarviota laadittaessa arvioitiin, mikä on johtanut oletettua alhaisempiin teknisiin, rahoituksellisiin ja muihin kustannuksiin. Lisäksi alikäyttöä odotetaan myös vientitukien suhteen, sillä naudanlihan vientimäärät ovat pienentyneet. Samoin maksut ovat alentuneet teurastuspalkkion, Yhdistyneen kuningaskunnan poikkeuksellisten toimenpiteiden sekä erityisten teurastus- ja ostojärjestelmien osalta. Komissio arvioi, että tässä talousarvion luvussa on odotettavissa vuoden loppuun mennessä noin 1 miljardin euron säästöt. Luku B1-22: Lampaan- ja vuohenliha // Ero: -133 milj. Euroa ( -19,9 %) // (menot: 534 milj. euroa) (indikaattori: 667 milj. euroa) Komissio odottaa tämän talousarvion luvun alittuvan huomattavasti vuoden loppuun mennessä. Alikäyttö johtuu ensisijaisesti siitä, että lampaan- ja vuohenlihan ennakoitua korkeampi markkinahintataso johti uuhi- ja vuohipalkkion vahvistamiseen alhaisemmalle tasolle kuin talousarviota laadittaessa arvioitiin. Komissio arvioi, että tässä talousarvion luvussa on odotettavissa vuoden loppuun mennessä noin 110 miljoonan euron säästöt. Luku B1-33: Eläinlääkintä- ja kasvinsuojelutoimenpiteet // Ero: -398 milj. Euroa ( -69,9 %) // (menot: 167 milj. euroa) (indikaattori: 565 milj. euroa) Alikäyttö johtuu pääasiassa asiakirjojen käsittelyn viivästymisestä, erityisesti suu- ja sorkkataudin osalta, sekä jäljellä olevien määrien maksun viivästymisestä. Huomattavaa alikäyttöä odotetaan vuoden loppuun mennessä. Luku B1-39: Muut toimenpiteet // Ero: -96 milj. Euroa ( -36,8 %) // (menot: 151 milj. euroa) (indikaattori: 247 milj. euroa) Komissio odottaa tämän talousarvion luvun alittuvan huomattavasti vuoden loppuun mennessä, sillä Yhdistynyt kuningaskunta on päättänyt jättää hakematta osan maatalouden valuuttatuista, joiden tarkoituksena on korvata naudan- ja lampaanlihan sekä maidon tuottajille Englannin punnan vahva kurssi euroon nähden. Komissio arvioi, että tässä talousarvion luvussa on odotettavissa vuoden loppuun mennessä noin 90 miljoonan euron säästöt. Alaotsake 1b Luku B1-40: Maaseudun kehittäminen // Ero : -43 milj. euroa ( -0,9 %) // (menot: 1 838 milj. euroa) (indikaattori: 1 881 milj. euroa) Täytäntöönpano on indikaattorin tasolla tässä luvussa. 4. PÄÄTELMÄT Määrärahojen täytäntöönpano vuoden 2002 lokakuussa Määrärahojen täytäntöönpano lokakuussa 2002 (jäsenvaltioiden menot 16.10.2001-31.8.2002) on 37 758,9 miljoonaa euroa eli 85,3 prosenttia kokonaismäärärahoista. Alaotsake 1a Alikäyttö on 2 182,4 miljoonaa euroa indikaattorin tasoon verrattuna 16.10.2001-31.8.2002. Komissio ennakoi, että tämä huomattava alikäyttö vähenee paljon vuoden loppuun mennessä. Alaotsake 1b Alikäyttö on 43,3 miljoonaa euroa indikaattorin tasoon verrattuna 16.10.2001-31.8.2002. Tämän luvun erikoislaatuinen menoprofiili, jossa melkein puolet menoista toteutuu 1.-15. lokakuuta, tekee alaotsakkeen 1b tilanteesta epävarman. Jäsenvaltioiden 30. syyskuuta mennessä lähettämien arvioiden perusteella alikäyttö olisi yli 200 miljoonaa euroa.